सुचना बिभागको आयोजना तथा एकिकृत समाज विकास नेपालको सह आयोजना र नेपाल पत्रकार महासंघ डोटी शाखाको स्थानीय संयोजनमा तालिमको आयोजना गरीएको हो ।
आधारभूत पत्रकारीता तलिमको उद्घाटन कार्यक्रममा बोल्दै सूचना विभागका महानिर्देशक वीर बहादुर राईले पत्रकारीता शिप जता गए पनि काम लाग्ने भएकाले सबैले यस तालिमलाई महत्व दिएर सिक्न जोड दिए ।
साथै यो तालिम अनुभब साटासाट गर्ने थलो रहेको समेत महानिर्देश राईले बताउनु भयो । राज्यले जसरी सम्मान दिएको छ त्यसरी पत्रकारीता पेशालाई सम्मान गर्न आग्रह गर्नु भयो । अब अनलाइनलाई बर्गिकरण गर्ने क्रममा सुचना बिभाग रहेको महानिर्देशक राईले बताउनु भयो ।
त्यस्तै कार्यक्रमा बिशिष्टि अथितिको आसनबाट बोल्दै डोटीका प्रमुख जिल्ला अधिकारी सूर्य बहादुर खत्रीले मान्छेको दिनको शुरुवात सुचना र संञ्चारबाटहुने भएकाले संञ्चार सत्य तथ्यमा आधारीत हुनु पर्ने बताउनु भयो ।
त्यस्तै कार्यक्रममा बोल्दै नेपाल पत्रकार महासंंघका केन्द्रिय सदस्य मिन बहादुर बमले काठमाण्डौ र सुदुर पश्चिममा काम गर्ने पत्रकारलाई हेर्ने दृष्टिकोण फरक रहेको बताउनु भयो । अहिलेससम्म बिज्ञापान नितिमा नै कमजोरी रहेकाले समय सापेक्षिक परीवर्तन हुनु पर्ने केन्द्रीय सदस्य बमको जोड रहेको थियो ।
आफुहरुले संचार प्रतिष्ठानको माग गरीरहेको भएपनि सम्बन्धित निकाएले चासो नदिएको समेत गुनासो गर्नु भयो । तलिमको अध्यक्षता नेपाल पत्रकार महासंघका डोटी शाखाका अध्यक्ष योगेन्द्र बलायरले गर्नु भएको थियो ।
उद्धघाटन तालिमको समापन कार्यक्रममा बोल्दै अध्यक्ष बलायर यो तालिम डोटीका जिल्लाका लागि पत्रकारहरुकालागि निकै आवश्यक रहेकोले पाँच दिन ध्यान दिएर तालिम सिक्न सुझाव दिए ।
तालिमका प्रशिक्षक तथा एकिकृत समाज विकास नेपालका दिपक कार्कीले संचारका आठवटा तत्व र तहका बारेमा प्रशिक्षार्थिहरुलाई तालिमको पहिलो दिन जानकारी गराएका थिए ।
पत्रकाहरुको क्षमता अभिबृद्धि गर्ने उदेश्यका साथ सो तालिमको आयोजना गरीएको हो । तालिममा कार्यरत तथा नयाँ गरी ३० जना सहभागीहरुको उपस्थिति रहेको थियो ।